Kambodžos ir Lietuvos santykiai

Kambodžos ir Lietuvos santykiai – dvišaliai tarptautiniai santykiai tarp Kambodžos ir Lietuvos.

Diplomatiniai santykiai užmegzti 2005 m. kovo 30 d.

Abi šalys yra Jungtinių Tautų, Azijos ir Europos Susitikimo narės.

Lietuvoje 2022 m. pradžioje gyveno 12 Kambodžos piliečių.

Kambodža yra akreditavusi ambasadorių Lietuvai (reziduoja Rusijoje).Užsienio atstovybės ir garbės konsulatai (Lietuvos Respublikos užsienio reikalų ministerija). Tikrinta 2022-09-02 

 Santykių istorija 

 Pirmieji kontaktai 
Yra duomenų, kad SSRS vykdytos Lietuvos okupacijos metais tarp Kambodžos ir Lietuvos diplomatinių atstovybių būta ryšių.

 Santykiai po 1991 m. 
Diplomatiniai santykiai užmegzti 2005 m. Santykiai suintensyvėjo 2004 m., Penktojo Azijos ir Europos Susitikimo metu abiems šalims tapus Azijos ir Europos susitikimo narėmis.UR ministras dalyvauja Azijos ir Europos susitikime Hanojuje (Lietuvos Respublikos užsienio reikalų ministerija) 2005 m. Kambodža Lietuvai akreditavo savo pirmąjį ambasadorių.

2009 m. gegužės 25-28 d. Kambodžoje lankėsi Lietuvos užsienio reikalų ministras Vygaudas Ušackas, kur dalyvavo Kambodžos sotinėje Pnompenyje vykusiame XVII Europos Sąjungos ir Pietryčių Azijos valstybių asociacijos užsienio reikalų ministrų susitikime.Ušackas pakvietė ASEAN bendradarbiauti vertinant totalitarinių režimų nusikaltimus (TV3.lt)

 Švietimo, mokslo ir technologiniai mainai ir kultūrinis bendradarbiavimas 
2013 m. Kambodžoje apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos aštuntajame sezone pavadinimu „Su Būda per džiungles“.

2009 m. viešėdamas Pnompenyje Lietuvos užsienio reikalų ministras Vygaudas Ušackas, pagerbė Pol Poto vadovaujamų Raudonųjų khmerų vykdyto genocido aukas, apsilankė Pnompenio genocido muziejuje ir pakvietė Pietryčių Azijos valstybių asociaciją bendradarbiauti vertinant totalitarinių režimų nusikaltimus. Tų pačių metų lapkričio 26 d. Lietuvos užsienio reikalų ministerijoje surengtos „Pietryčių Azijos dienos“, kurių metu pristatyta ir Kambodža – pranešimą skaitė Kambodžoje gyvenęs Vengrijos ambasadorius Lietuvoje.Užsienio reikalų ministerijoje vyksta „Pietryčių Azijos dienos“ (Lietuvos Respublikos užsienio reikalų ministerija)

2011 m. Lietuva, kartu su Danija ir Norvegija, dalyvavo UNICEF projekte, skirtame sumažinti vaikų ir motinų mirtingumą Kambodžoje.„Lietuviai yra labai dosnūs ir kilnūs.“ („Versus“, 2011 m. sausis, 54-58 psl.) Tikrinta 2022-10-11

 Ekonominiai santykiai 
2018 m. duomenimis, prekybos apyvarta tarp Lietuvos ir Kambodžos siekė 2,25 mln. eurų.

Prekybos balanse dominuoja eksportas iš Lietuvos į Kambodžą.

 Eksportas sudaro 1,4 mln. eur.
 Importas sudaro 0,84 mln. eurų.

 Metai  2016  2017  2018 Eksportas į Kambodžą (mln. eur.) 1,25  0,69  1,4 Importas iš Kambodžos (mln. eur.) 1,82  0,87  0,84

 Pilietiniai mainai 
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Kambodžos piliečių skaičius Lietuvoje 6  11  12  12

 Pasiuntinių ir ambasadorių sąrašas 

 Pasiuntiniai Lietuvai 
 2005–2008 m. pirmasis Kambodžos ambasadorius Lietuvai buvo Čiamas Saunri (rezidavo Maskvoje)
 nuo 2008 m. – Tavika Kieu,PAPILDYTA PREZIDENTO V.ADAMKAUS DARBOTVARKĖ. Valstybės pažinimo centras Tikrinta 2022-10-11 antrasis (rezidavo Maskvoje)
 nuo 2011 m. – Tai Vana, trečiasis (rezidavo Maskvoje)D. Grybauskaitė priėmė Kambodžos ambasadoriaus skiriamuosius raštus (TV3.lt) Tikrinta 2022-10-11
 nuo 2018 m. – Keras Vicsetas, ketvirtasis (reziduoja Maskvoje)

 Pasiuntiniai Kambodžai 
Lietuva nėra akreditavusi ambasadoriaus Kambodžai.

 Šaltiniai 

 Literatūra 


 Nuorodos 

 Kambodža | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Kambodža